## APSTIPRINĀTS

Rīgas Tehniskās universitātes

iepirkuma komisijas

2017.gada 15.decembra sēdē

(protokols Nr.1)

**RĪGAS TEHNISKĀS UNIVERSITĀTES**

ATKLĀTA KONKURSA

**„Elektromobiļa iegāde operatīvajā līzingā”**

NOLIKUMS

Iepirkuma identifikācijas Nr. **RTU-2017/126**

Rīga, 2017

1. **Vispārīgā informācija**
   1. **Iepirkuma identifikācijas numurs:** RTU-2017/126
   2. **Iepirkuma procedūra:** atklāts konkurss „Elektromobiļa iegāde operatīvajā līzingā” (turpmāk tekstā – “Konkurss” vai “Iepirkuma procedūra”), kas tiek veikts saskaņā ar Publisko iepirkumu likumu, Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” (turpmāk – MK noteikumi Nr.107) 2.1.apakšnodaļu un šo nolikumu (turpmāk – “nolikums”).
   3. **Pasūtītājs**:

**Rīgas Tehniskā universitāte**

Kaļķu iela 1, Rīga, LV-1658

Izglītības iestādes reģ.Nr.3341000709

PVN reģ.Nr.LV90000068977

Tīmekļvietne: [www.rtu.lv](http://www.rtu.lv)

* 1. **Pretendents** ir piegādātājs, kurš iesniedzis piedāvājumu.
  2. **Piegādātājs** - fiziskā vai juridiskā persona, šādu personu apvienība jebkurā to kombinācijā, kas attiecīgi piedāvā tirgū veikt transportlīdzekļa iegādi operatīvajā līzingā.
  3. Pasūtītājs iepirkuma veikšanai izveido Iepirkuma komisiju.

**Komisija –** Rīgas Tehniskās universitātes iepirkuma komisija, kas pilnvarota organizēt iepirkuma procedūru, saskaņā ar rīkojumu.

* 1. **Informācija par iepirkuma priekšmetu:** elektromobiļa (turpmāk tekstā arī – transportlīdzeklis) iegādeoperatīvajā līzingā, saskaņā ar tehnisko specifikāciju. CPV kods: 34100000-8 „Mehāniskie transportlīdzekļi”.
  2. Transportlīdzekļa tehniskais apraksts noteikts nolikuma pielikumā Nr.2.
  3. **Paredzamā līgumcena (bez PVN):** EUR 100 000,00 (viens simt tūkstoši *euro* un 00 centi).
  4. **Transportlīdzekļa piegādes termiņš:** 60 (sešdesmit) dienu laikā no Līguma spēkā stāšanās dienas.
  5. **Līguma darbības termiņš:** 36 (trīsdesmit seši) mēneši no Transportlīdzekļa pieņemšanas – nodošanas akta abpusējas parakstīšanas dienas.
  6. **Transportlīdzekļa piegādes vieta:** Rīgā, atbilstoši tehniskās specifikācijas nosacījumiem.
  7. Norēķinu kārtība noteikta iepirkuma līguma projektā (pielikums Nr.3).
  8. Pretendents nav tiesīgs iesniegt piedāvājuma variantus.

# Nolikuma saņemšanas vieta, papildus informācijas sniegšana un citi nosacījumi

* 1. **Iepirkuma dokumentu saņemšana:**
     1. Piegādātāji ar iepirkuma nolikumu var iepazīties un lejupielādēt pircēja profilā: Rīgas Tehniskās universitātes tīmekļvietnē [www.rtu.lv](http://www.rtu.lv) sadaļā „Publiskie iepirkumi” vai Rīgas Tehniskās universitātes Iepirkumu nodaļā, Kaļķu ielā 1 – 322.kab., Rīgā, darbdienās, līdz **2018.gada 10.janvāra**, plkst.1000.
     2. Ja piegādātājam nav iespējas iepazīties ar iepirkuma procedūras dokumentiem nolikuma 2.1.1.apakšpunktā noteiktajā kārtībā vai piegādātājs pieprasa izsniegt iepirkuma procedūras dokumentus drukātā veidā, Pasūtītājs tos izsniedz triju darbdienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa beigām.
  2. Pasūtītāja kontaktpersona, kura ir tiesīga iepirkuma procedūras gaitā sniegt organizatoriska rakstura informāciju par nolikumu: Mārtiņš Briedis, tālrunis: 67089497, fakss: 67089710, e-pasts: [martins.briedis@rtu.lv](mailto:martins.briedis@rtu.lv).
  3. **Papildu informācijas pieprasīšana un sniegšana:**
     1. Informācijas apmaiņa starp Pasūtītāju un piegādātājiem notiek rakstiskā veidā pa pastu (adrese: Rīgas Tehniskā universitāte, Kaļķu iela 1 – 322.kab., Rīga, LV ‑ 1658), pa faksu (67089710), vienlaikus dokumenta oriģinālu nosūtot pa pastu vai elektroniski (e-pasts: [martins.briedis@rtu.lv](mailto:martins.briedis@rtu.lv)). Dokumenta oriģināls nav jānosūta pa pastu, ja dokuments iepriekš ir nosūtīts elektroniski, izmantojot drošu elektronisko parakstu.
     2. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, Pasūtītājs to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām. Papildu informāciju Pasūtītājs nosūta piegādātājam, kas uzdevis jautājumu, un vienlaikus ievieto šo informāciju pircēja profilā, kur ir pieejami iepirkuma procedūras dokumenti, norādot arī uzdoto jautājumu.
     3. Ja Pasūtītājs izdarījis grozījumus iepirkuma procedūras dokumentos, tas ievieto informāciju par grozījumiem pircēja profilā, kur ir pieejami šie dokumenti, ne vēlāk kā dienu pēc tam, kad paziņojums par izmaiņām vai papildu informācija iesniegta Iepirkumu uzraudzības birojam publicēšanai.
     4. Pasūtītājs nodrošina brīvu un tiešu elektronisko pieeju iepirkuma procedūras dokumentiem pircēja profilā: Pasūtītāja tīmekļvietnē [www.rtu.lv](http://www.rtu.lv) sadaļā „Publiskie iepirkumi”.
     5. Pasūtītājs, papildus informāciju, kā arī citu informāciju, kas ir saistīta ar šo iepirkumu, publicē pircēja profilā: Pasūtītāja tīmekļvietnē [www.rtu.lv](http://www.rtu.lv) sadaļā „Publiskie iepirkumi”.
     6. Piegādātājs pats ir atbildīgs par sekošanu aktuālajai informācijai, kas tiks publicēta pircēja profilā sakarā ar iepirkuma procedūru.
     7. Informācijas apmaiņai, kas neattiecas uz iepirkuma procedūras dokumentiem, piedāvājumiem, var izmantot mutvārdu saziņu. Mutvārdu saziņas saturs ir dokumentējams rakstveidā vai audioierakstos, ja tā var ietekmēt piedāvājumu saturu un piedāvājumu vērtēšanu.
  4. **Piedāvājumu iesniegšana un atvēršana**
     1. Piedāvājums jāiesniedz līdz **2018.gada 10.janvāra, plkst.** **1000,** Rīgas Tehniskās universitātes, Iepirkumu nodaļā, Kaļķu ielā 1 – 322.kab., Rīgā, LV ‑ 1658 darbdienās laikā no plkst. 8:30 - 17:00.
     2. Piedāvājums jāiesniedz personīgi vai atsūtot pa pastu. Pasta sūtījums tiek uzskatīts par iesniegtu laikā, ja saņemts nolikuma 2.4.1.apakšpunktā norādītajā adresē līdz piedāvājuma iesniegšanas termiņa beigām. Pretendents pats personīgi uzņemas nesavlaicīgas piegādes risku.
     3. Saņemot piedāvājumu, Pasūtītāja pārstāvis reģistrē tā iesniegšanas datumu, laiku.
     4. Ja piedāvājumu iesniedz pēc norādītā piedāvājumu iesniegšanas termiņa beigām, vai piedāvājums nav noformēts tā, lai piedāvājumā iekļautā informācija nebūtu pieejama līdz piedāvājumu atvēršanas brīdim, to neatvērtu atdod atpakaļ pretendentam.
     5. Piedāvājumu atvēršana notiek Rīgas Tehniskās universitātes Iepirkumu nodaļā, Kaļķu ielā 1 – 322.kab., Rīgā, **2018.gada 10.janvārī, plkst.** **1000**. Iepirkuma komisijas piedāvājumu atvēršanas sanāksme ir atklāta. Piedāvājumu atvēršanas sēde notiek saskaņā ar Publisko iepirkumu likumu un MK noteikumiem Nr.107.
     6. Iepirkuma komisija piedāvājumus izvērtē slēgtā sēdē. Iepirkuma komisija pārbauda pretendentu atbilstību kvalifikācijas prasībām un piedāvājumu atbilstību un izvēlas piedāvājumu saskaņā ar noteiktajiem piedāvājuma izvērtēšanas kritērijiem. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
     7. Iesniegto piedāvājumu pretendents var grozīt tikai līdz piedāvājuma iesniegšanas termiņa beigām.
  5. Piedāvājuma iesniegšana ir pretendenta brīvas gribas izpausme, tāpēc neatkarīgi no iepirkuma procedūras rezultātiem, Pasūtītājs neuzņemas atbildību par pretendenta izdevumiem, kas saistīti ar piedāvājuma sagatavošanu un iesniegšanu.
  6. Ja ir iesniegts iesniegums attiecībā uz prasībām, kas noteiktas atklāta konkursa nolikumā vai paziņojumā par līgumu, Pasūtītājs pircēja profilā publicē informāciju par piedāvājumu atvēršanas sanāksmes atcelšanu un neatver iesniegtos piedāvājumus. Ja Iepirkumu uzraudzības biroja iesniegumu izskatīšanas komisija pieņem [Publisko iepirkumu likuma](https://m.likumi.lv/ta/id/287760-publisko-iepirkumu-likums) [71.](https://m.likumi.lv/ta/id/287760-publisko-iepirkumu-likums#p71)panta otrās daļas 1.punktā minēto lēmumu vai administratīvā lieta tiek izbeigta, Pasūtītājs pircēja profilā publicē informāciju par piedāvājumu atvēršanas sanāksmes vietu un laiku, kā arī informē par to pretendentus vismaz trīs darbdienas iepriekš. Ja iesniegumu izskatīšanas komisija pieņem [Publisko iepirkumu likuma](https://m.likumi.lv/ta/id/287760-publisko-iepirkumu-likums) [71.](https://m.likumi.lv/ta/id/287760-publisko-iepirkumu-likums#p71)panta otrās daļas 3.punktā vai trešajā daļā minēto lēmumu, Pasūtītājs neatver iesniegtos piedāvājumus un izsniedz vai nosūta tos atpakaļ pretendentiem.
  7. Iepirkuma komisijas, pretendentu tiesības un pienākumi ir noteikti atbilstoši Publisko iepirkumu likumam.
  8. Laikā no piedāvājumu iesniegšanas dienas līdz to atvēršanas brīdim Pasūtītājs nesniedz informāciju par citu piedāvājumu esību. Piedāvājumu vērtēšanas laikā līdz rezultātu paziņošanai Pasūtītājs nesniedz informāciju par vērtēšanas procesu.

1. 15

3. Piedāvājuma noformēšana

* 1. Visiem nolikumā pievienotiem dokumentiem jābūt sagatavotiem latviešu valodā. Citās valodās iesniegtajiem dokumentiem jāpievieno pretendenta apliecināts tulkojums latviešu valodā, noformējot atbilstoši normatīvo aktu prasībām.
  2. Piedāvājums sastāv no viena sējuma. Piedāvājuma dokumenti jāsakārto šādā secībā:
     1. Kvalifikācijas dokumenti (nolikuma 5.nodaļa), kuriem pievienots Pieteikums iepirkumam (Nolikuma pielikums Nr.1 – Pieteikuma vēstules forma);
     2. Tehniskā specifikācija – Tehniskais, Finanšu piedāvājums (pielikums Nr.2, Pasūtītāja tehniskā specifikācija un pretendenta tehniskais, finanšu piedāvājums).
  3. Piedāvājums jāiesniedz datorrakstā, sanumurētām lapām, caurauklots tā, lai piedāvājumā iekļautās lapas nav iespējams atdalīt vienu no otras, ar uzlīmi, uz uzlīmes jābūt norādītam lapu skaitam un datumam un pretendenta (amatpersonas ar paraksta tiesībām vai pretendenta pilnvarotas personas) parakstītai. Ja uz piedāvājuma lapām tiek izdarīti labojumi, tie jāparaksta iepriekš minētajai personai.
  4. Pretendentam jāiesniedz viens piedāvājuma oriģināls papīra formātā un viena kopija elektroniski (CD, DVD datu nesējā vai zibatmiņā). Uz oriģināla iesējuma pirmās lapas jābūt norādei „Oriģināls”, uz kopijas – „Kopija”. Jebkura veida neskaidrību gadījumā noteicošais ir eksemplārs ar uzrakstu „Oriģināls“.
  5. Piedāvājumu jāparaksta pretendenta pārstāvim ar pārstāvības (paraksta) tiesībām vai tā pilnvarotai personai. Ja pretendents ir personu apvienība, piedāvājumu jāparaksta katras personas, kas iekļauta personu apvienībā, pārstāvim ar pārstāvības tiesībām vai tā pilnvarotai personai.
  6. Piedāvājuma oriģinālu un elektronisko kopiju jāiesaiņo kopā. Līmējuma vietai jābūt apstiprinātai ar pretendenta (amatpersonas ar paraksta tiesībām vai pretendenta pilnvarotas personas) parakstam. Uz kopējā iesaiņojuma jānorāda:
     1. **Pasūtītāja nosaukums un adrese;**
     2. **Atklātam konkursam „Elektromobiļa iegāde operatīvajā līzingā”, iepirkuma ID Nr.: RTU‑2017/126;**
     3. **„Neatvērt līdz 2018.gada 10.janvāra, plkst. 1000”;**
     4. **Pretendenta nosaukums un adrese.**
  7. Piedāvājuma papildinājumi, labojumi ir jāiesniedz rakstiskā formā personīgi vai pasta sūtījumā Rīgas Tehniskās universitātes Iepirkumu nodaļā, Kaļķu ielā 1 – 322.kab., Rīgā, LV ‑ 1658 līdz piedāvājumu iesniegšanas termiņa beigām slēgtā iepakojumā. Uz iepakojuma jānorāda nolikuma 3.6.punktā noteiktais un papildus norādei – “PAPILDINĀJUMS”, ”LABOJUMI”.
  8. Piedāvājuma atsaukumam ir bezierunu raksturs un tas izslēdz pretendenta atsauktā piedāvājuma tālāku līdzdalību iepirkuma procedūrā.
  9. Pretendents noformē dokumentu tulkojumus atbilstoši Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”, bet dokumentu kopijas atbilstoši Ministru kabineta 2010.gada 28.septembra noteikumiem Nr.916 „Dokumentu izstrādāšanas un noformēšanas kārtība”.
  10. Visi piedāvājuma pielikumi ir tā neatņemamas sastāvdaļas.
  11. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, norādot personu, kura ir tiesīga apliecināt dokumentus amata nosaukumu, parakstu, paraksta atšifrējumu un apliecinājuma vietas nosaukumu un datumu, ja viss piedāvājums ir cauršūts vai caurauklots. Šādā gadījumā pretendents norāda pieteikuma vēstulē (1.pielikums) prasīto informāciju un uz attiecīgā dokumenta atvasinājuma vai tulkojuma norāda tā veidu (kopija, izraksts, noraksts vai tulkojums).
  12. Par jebkuru informāciju, kas ir konfidenciāla, jābūt īpašai norādei (konfidenciāla informācija nevar būt informācija, kas Publisko iepirkumu likumā ir noteikta par vispārpieejamu informāciju).

1. Pretendentu izslēgšanas gadījumi

Pasūtītājs izslēdz pretendentu no dalības iepirkuma procedūrā, ja uz pretendentu attiecas kāds no Publisko iepirkumu likuma 42.panta pirmās daļas izslēgšanas gadījumiem. Izslēgšanas gadījumi attiecas arī uz personālsabiedrības biedru, ja pretendents ir personālsabiedrība, uz pretendenta norādīto apakšuzņēmēju, kura sniedzamo pakalpojumu vērtība ir vismaz 10 procenti no kopējās piegādes līguma vērtības, uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām.

Pasūtītājs atbilstoši Publisko iepirkumu likuma 43.panta kārtībai veic uzticamības nodrošināšanai iesniegto pierādījumu vērtēšanu.

1. Kvalifikācijas prasības un iesniedzamie dokumenti

5.1. Pretendenta kvalifikācijas prasības ir obligātas visiem pretendentiem, kas vēlas iegūt Iepirkuma līguma slēgšanas tiesības.

1.tabula

|  |  |
| --- | --- |
| 5.2.Pretendentam ir jāatbilst šādām pretendentu kvalifikācijas prasībām: | 5.3.Lai pierādītu atbilstību Pasūtītāja noteiktajām kvalifikācijas prasībām, pretendentam jāiesniedz šādi pretendenta kvalifikāciju apliecinošie dokumenti: |
| 5.2.1.Pretendents piekrīt nolikuma noteikumiem. | 5.3.1.Pretendenta pieteikums par piedalīšanos iepirkumā, kas ir aizpildīts atbilstoši nolikuma pielikumam Nr.1 – Pieteikuma vēstules formai. Ja piedāvājumu iesniedz personu apvienība, visi apvienības dalībnieki paraksta pieteikumu par piedalīšanos iepirkuma procedūrā. |
| 5.2.2. Pretendents ir reģistrēts normatīvajos aktos noteiktajos gadījumos un kārtībā (ja normatīvie akti to paredz). | 5.3.2.Lai pārbaudītu nolikuma 5.2.2.apakšpunkta izpildi, par Latvijas Republikā reģistrētu pretendentu reģistrāciju atbilstoši normatīvo aktu prasībām, Iepirkuma komisija pārbaudīs Uzņēmumu reģistra datubāzē. Pretendentam, kas nav reģistrēts Uzņēmumu reģistrā, jāiesniedz dokuments, kas apliecina tā reģistrāciju. Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši tās valsts normatīvo aktu prasībām. |
| 5.2.3.Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības. | 5.3.3.Lai apliecinātu nolikuma 5.2.3.apakšpunkta izpildi, jāiesniedz dokuments, kas apliecina pretendenta pārstāvja, kurš paraksta piedāvājumu, paraksta (pārstāvības) tiesības. Ja pretendents iesniedz pilnvaru (oriģinālu vai apliecinātu kopiju), tad papildus tam jāiesniedz dokuments, kas apliecina, ka pilnvaras devējam ir pretendenta paraksta (pārstāvības) tiesības. Ja pārstāvības tiesības izriet no informācijas, kas iegūstama Uzņēmumu reģistra datubāzē, pieteikuma vēstulē ietverama norāde par šo faktu un Pasūtītājs pats par to pārliecināsies Uzņēmumu reģistra datubāzē. |

* 1. Ja piedāvājumu iesniedz personu apvienība, piedāvājumā papildus norāda personu, kas konkursā pārstāv attiecīgo personu apvienību, katras personas atbildības sadalījumu un veicamo darbu uzskaitījums, kā arī vienošanos par sadarbību konkrētā līguma izpildei.
  2. Ja piedāvājumu iesniedz personu apvienība vai personālsabiedrība, nolikuma 5.3.2. – 5.3.3.apakšpunktos minētos dokumentus iesniedz par katru no attiecīgās personu apvienības vai personālsabiedrības biedriem.
  3. Ja piedāvājumu iesniedz personu apvienība, kura uz piedāvājuma iesniegšanas brīdi nav juridiski noformējusi savu sadarbību saskaņā ar Komerclikumu, lai tā tiktu atzīta par pretendentu, tiek iesniegta visu personu apvienības dalībnieku parakstīta saistību raksta (protokola, vienošanās, cita dokumenta) kopija, kas apliecina, ka, ja pretendents tiks atzīts par uzvarētāju, tiks izveidota komercsabiedrība vai noslēgts sadarbības līgums saskaņā ar nolikuma prasībām.
  4. Ja pretendents, ar kuru Pasūtītājs pieņēmis lēmumu slēgt Iepirkuma līgumu, ir personu apvienība, pretendentam ir pienākums 10 dienu laikā no brīža, kad iepirkuma rezultāts normatīvajos aktos noteiktajā kārtībā kļuvis neapstrīdams, reģistrēt komercsabiedrību normatīvajos aktos noteiktajā kārtībā vai noslēgt sadarbības līgumu.
  5. Ja piedāvājumu iesniedz personālsabiedrība, tad, lai tā tiktu atzīta par pretendentu konkursā, ir jāiesniedz personālsabiedrības līguma kopija vai izraksts no līguma, vai cita dokumenta (protokols, vienošanās) kopija, kas apliecina katra personālsabiedrības biedra kompetenci un atbildības sadalījumu, ja tas nav ietverts personālsabiedrības līgumā vai tā izrakstā.
  6. Ja pretendents savas kvalifikācijas atbilstības apliecināšanai balstās uz citu personu iespējām, pretendentu atlasei papildus tiek iesniegti šādi dokumenti:
     1. nolikuma 5.3.2.apakšpunktā prasītā informācija par personu, uz kuras iespējām pretendents balstās;
     2. Objektīvs pierādījums (piemēram, personas, uz kuras iespējām pretendents balstās, apliecinājums vai vienošanās) par sadarbību ar pretendentu konkrētā līguma izpildē, no kuras Pasūtītājs var gūt pārliecību, ka pretendenta rīcībā būs nepieciešamie resursi.
  7. Ja pretendents līguma izpildē piesaista apakšuzņēmēju, paredzot tam izpildei nodot konkrētu līguma daļu un tās vērtība ir 10 un jāiesniedz dokumenti atbilstoši nolikuma 6.nodaļai.
  8. Pasūtītājs pieņem Eiropas vienoto iepirkuma procedūras dokumentu (turpmāk – EVIPD) kā sākotnējo pierādījumu atbilstībai nolikuma 5.2.punktā noteiktajām pretendentu atlases prasībām. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. *Ja pretendents iesniedz EVIPD, Pasūtītājam jebkurā iepirkuma procedūras posmā ir tiesības prasīt, lai pretendents, ne vēlāk kā 5 darbdienu laikā no pieprasījuma nosūtīšanas dienas, iesniedz visus dokumentus vai daļu no tiem, kas apliecina tā atbilstību iepirkuma procedūras dokumentos noteiktajām pretendentu atlases prasībām.* Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
  9. Piegādātājs var iesniegt EVIPD, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
  10. EVIPD ir pieejams aizpildīšanai .doc formātā Iepirkumu uzraudzības biroja tīmekļvietnē: <http://www.iub.gov.lv/sites/default/files/upload/1_LV_annexe_acte_autonome_part1_v4.doc> vai Eiropas Komisijas tīmekļa vietnē tiešsaistes režīmā: <https://ec.europa.eu/growth/tools-databases/espd/filter?lang=lv> .

# Apakšuzņēmēju piesaistes un maiņas kārtība

* 1. Pretendentam ir tiesības piesaistīt apakšuzņēmēju, atbilstoši Publisko iepirkumu likumā un nolikumā noteiktajam, vienlaikus nodrošinot, lai apakšuzņēmējam tiktu sniegta piegādātāja rīcībā esošā informācija, ciktāl tā apakšuzņēmējam ir nepieciešama līguma savlaicīgai un kvalitatīvais izpildei.
  2. Pretendentam savā piedāvājumā ir jānorāda visus tos apakšuzņēmējus, kuru sniedzamo pakalpojumu vērtība ir 10 procenti no kopējās iepirkuma līguma vērtības vai lielāka, un katram šādam apakšuzņēmējam izpildei nododamo pakalpojuma līguma daļu (forma – nolikuma pielikumā Nr.4).
  3. Apakšuzņēmēja sniedzamo pakalpojumu kopējo vērtību noteic, ņemot vērā apakšuzņēmēja un tā saistīto uzņēmumu sniedzamo pakalpojumu vērtību. Šā punkta izpratnē par saistīto uzņēmumu uzskata kapitālsabiedrību, kurā saskaņā ar Koncernu likumu apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķirošā ietekme attiecīgajā apakšuzņēmējā.
  4. Iepirkuma procedūrā izraudzītais pretendents (iepirkuma līguma) nav tiesīgs bez saskaņošanas ar Pasūtītāju veikt apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. Pasūtītājs var prasīt apakšuzņēmēja viedokli par nomaiņas iemesliem.
  5. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
     1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
     2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma [42.panta](https://likumi.lv/doc.php?id=287760#p42) pirmajā daļā minētajiem pretendentu izslēgšanas gadījumiem;
     3. piedāvātais apakšuzņēmējs, kura sniedzamo pakalpojumu vērtība ir vismaz 10 procenti no kopējās iepirkuma līguma vērtības, atbilst Publisko iepirkumu likuma [42.panta](https://likumi.lv/doc.php?id=287760#p42) pirmajā daļā minētajiem pretendentu izslēgšanas gadījumiem;
     4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
  6. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
  7. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma  [42. panta](https://likumi.lv/doc.php?id=287760#p42) noteikumus. Publisko iepirkumu likuma [42.panta](https://likumi.lv/doc.php?id=287760#p42) trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
  8. Pasūtītājs pieņem lēmumu atļaut vai atteikt iepirkuma procedūrā izraudzītā pretendenta apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.
  9. Pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, pretendentam jāiesniedz pakalpojuma sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī piegādātāja apakšuzņēmēju apakšuzņēmējus. Iepirkuma līguma izpildes laikā piegādātājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.

1. **Paskaidrojumi par tehniskā piedāvājuma sagatavošanu**
   1. Pretendents tehnisko piedāvājumu sagatavo saskaņā ar nolikuma pielikumā Nr.2 „Tehniskā specifikācija – Tehniskais, Finanšu piedāvājums” noteikto formu. Tehniskajā piedāvājumā pretendentam jānorāda: piedāvātā transportlīdzekļa nosaukumu, ražotāju, modeli un transportlīdzekļa aprakstu. Pretendents tehnisko piedāvājumu sagatavo par visu iepirkuma apjomu. Visām tehniskajām prasībām jābūt aizpildītām (jānorāda lielums vai atbilstība prasībai).
   2. Pretendentam piedāvājumam jāpievieno visa transportlīdzekļa parametru apliecinoša tehniskā dokumentācija (ražotāja izsniegtā tehniskā dokumentācija) no kuras Pasūtītājs var gūt nepārprotamu pārliecību par transportlīdzekļa atbilstību tehniskajā specifikācijā noteiktajām prasībām.
   3. **Pretendentam tehniskajam piedāvājumam jāpievieno saraksts brīvā formā ar informāciju par tehniskās apkopes (servisa) pakalpojuma sniegšanas vietām un to atrašanās adresēm, kuri ir pilnvaroti veikt garantijas remontus Latvijas Republikas teritorijā.**
   4. **Pretendentam ir jāiesniedz tehnisko apkopju grafiks un veikšanas kārtības apraksts.**
2. **Paskaidrojumi par finanšu piedāvājuma sagatavošanu**
   1. Pretendents Finanšu piedāvājumu sagatavo saskaņā ar nolikuma pielikumā Nr.2 „Tehniskā specifikācija – Tehniskais, Finanšu piedāvājums” noteikto formu.
   2. Piedāvātajā līgumcenā pretendents iekļauj:
      1. visus izdevumus un izmaksas, kas saistītas ar tehniskajā specifikācijā minēta transportlīdzekļa izgatavošanu vai iegādi;
      2. izmaksas, kas saistītas ar transportlīdzekļa piegādi, sagatavošanu un nodošanu Pasūtītājam;
      3. administratīvās izmaksas par operatīvā līzinga noformēšanu;
      4. reģistrāciju CSDD un ar to saistītus izdevumus, t.sk. valsts nodevas;
      5. pirmo iemaksu ne lielāku kā 20% no piedāvātās līgumcenas, saskaņā ar Pielikumu Nr.2;
      6. visus valsts un pašvaldību noteiktos nodokļus un nodevas, izņemot pievienotās vērtības nodokli (turpmāk – PVN);
      7. citas izmaksas, kas ir saistošas pretendentam un ir saistītas ar iepirkuma priekšmetu.
3. Piedāvājumu noformējuma un pretendentu kvalifikācijas pārbaude
   1. Pasūtītājs veic piedāvājuma noformējuma un pretendenta kvalifikācijas pārbaudi slēgtajā sēdē, kuras laikā Pasūtītājs pārbauda piedāvājuma atbilstību nolikumā noteiktajām noformējuma prasībām un pretendenta atbilstību nolikuma 5.punktā noteiktajām kvalifikācijas prasībām.
   2. Pasūtītājs, saskaņā ar Publisko iepirkumu likumu, MK noteikumiem Nr.107 un nolikumu, pieņem lēmumu par piedāvājuma noraidīšanu vai tālāku piedāvājuma vērtēšanu.
   3. Pretendenta piedāvājums, kurš ir atbilstošs visām Pasūtītāja nolikumā noteiktajām kvalifikācijas prasībām, tiek virzīts tehniskā piedāvājuma atbilstības tehniskajai specifikācijai pārbaudei.
4. Tehniskā piedāvājuma atbilstības pārbaude
   1. Pēc pretendenta kvalifikācijas pārbaudes Pasūtītājs slēgtā sēdē veic pretendenta tehniskā piedāvājuma atbilstības pārbaudi tehniskajā specifikācijā noteiktajām prasībām.
   2. Pretendenta piedāvājums tiek noraidīts no dalības iepirkuma procedūrā un netiek tālāk izvērtēts, ja Pasūtītājs konstatē, ka:
      1. nav iesniegti tehniskā piedāvājuma dokumenti vai tie un to saturs neatbilst nolikuma un tehniskās specifikācijas prasībām;
      2. pretendents nepiekrīt nolikuma noteikumiem.
   3. Ja tehniskais piedāvājums atbilst tehniskās specifikācijas prasībām, pretendenta piedāvājums tiek virzīts finanšu piedāvājuma vērtēšanai.
5. Finanšu piedāvājuma vērtēšana
   1. Pasūtītājs veic aritmētisko kļūdu pārbaudi pretendentu finanšu piedāvājumos. Ja Pasūtītājs konstatēs aritmētiskās kļūdas, Pasūtītājs šīs kļūdas izlabos. Par kļūdu labojumu un laboto piedāvājuma summu, Pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, Pasūtītājs ņem vērā labojumus.
   2. Ja piedāvājums konkrētam publiskam piegādes līgumam šķiet nepamatoti lēts, Pasūtītājs pieprasa skaidrojumu par piedāvāto cenu vai izmaksām, ievērojot Publisko iepirkumu likuma 53.pantā noteikto.

Skaidrojums īpaši var attiekties uz: ražošanas procesa vai sniedzamo pakalpojumu izmaksām, izraudzītajiem tehniskajiem risinājumiem un īpaši izdevīgajiem preču piegādes vai pakalpojumu sniegšanas apstākļiem, kas ir pieejami pretendentam, piedāvāto preču vai pakalpojumu īpašībām un oriģinalitāti, vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu, saistībām pret apakšuzņēmējiem, pretendenta saņemto komercdarbības atbalstu.

* 1. Pasūtītājs, konsultējoties ar pretendentu, izvērtē tā sniegtos skaidrojumus. Pasūtītājam ir tiesības prasīt, lai pretendents iesniedz izdrukas no Valsts ieņēmumu dienesta elektroniskās deklarēšanas sistēmas par pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupās, ja šādus datus apkopo Valsts ieņēmumu dienests.
  2. Pasūtītājs noraida piedāvājumu kā nepamatoti lētu, ja sniegtie skaidrojumi nepamato pretendenta piedāvāto zemo cenas vai izmaksu līmeni vai ja cenā vai izmaksās nav iekļautas izmaksas, kas saistītas ar vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu.

1. **Piedāvājuma izvērtēšanas kritērijs**
   1. Piedāvājuma izvērtēšanas kritērijs ir saimnieciski visizdevīgākais piedāvājums, kuru nosaka, ņemot vērā tikai viszemāko kopējonomas cenu (bez PVN).
   2. Gadījumā, ja pirms tam, kad pieņems lēmumu par iepirkuma līguma slēgšanas tiesību piešķiršanu, vismaz divu piedāvājumu novērtējums ir vienāds, Pasūtītājs par izšķirošo piedāvājuma izvēles kritēriju nosaka - kritēriju, kas raksturo piegādātāja atbilstību sociālās aizsardzības prasībām, tai skaitā to, ka izraudzīto piedāvājumu iesniedzis piegādātājs, kas ir nacionāla līmeņa darba devēju organizācijas biedrs un ir noslēdzis koplīgumu ar arodbiedrību, kas ir nacionāla līmeņa arodbiedrības biedre (ja piedāvājumu iesniegusi personālsabiedrība vai personu apvienība, koplīgumam jābūt noslēgtam ar katru personālsabiedrības biedru un katru personu apvienības dalībnieku). Gadījumā, ja arī šis kritērijs būs vienāds vairākiem pretendentiem, Pasūtītājs izvēlēsies tā pretendenta piedāvājumu, kas piedāvās viszemāko ikmēneša nomas cenu (Finanšu piedāvājuma 4 kolonna). Gadījumā, ja arī šis kritērijs būs vienāds vairākiem pretendentiem, Pasūtītājs rīkos izlozi.
2. Līguma slēgšanas tiesību piešķiršana, līguma noslēgšana
   1. Par līguma slēgšanas tiesību piešķiršanu un uzvarētāju iepirkuma procedūrā, Iepirkuma komisija atzīst pretendentu, kurš atbilst nolikumā noteiktajām prasībām un ir saimnieciski visizdevīgākais piedāvājums un attiecībā uz kuru nebūs iestājies neviens no Publisko iepirkumu likuma 42.panta pirmās daļas pretendentu izslēgšanas gadījumiem.
   2. Pasūtītājs triju darbdienu laikā pēc lēmuma pieņemšanas vienlaikus informē visus pretendentus par pieņemto lēmumu attiecībā uz iepirkuma līguma slēgšanu. Pasūtītājs paziņo izraudzītā pretendenta nosaukumu, norādot:
   * noraidītajam pretendentam — tā iesniegtā piedāvājuma noraidīšanas iemeslus, tai skaitā pamatojot lēmumu par neatbilstību ekvivalencei vai lēmumu par attiecīgā piedāvājuma neatbilstību funkcionālajām prasībām vai darbības prasībām (ja attiecināms);
   * pretendentam, kurš iesniedzis atbilstošu piedāvājumu, — izraudzītā piedāvājuma raksturojumu un nosacītās priekšrocības;
   * termiņu, kādā pretendents, ievērojot Publisko iepirkumu likuma [68.panta](https://m.likumi.lv/doc.php?id=287760#p68) otrās daļas 1. un 2.punktu, var iesniegt Iepirkumu uzraudzības birojam iesniegumu par iepirkuma procedūras pārkāpumiem.
   1. Ja iepirkuma procedūra tiek izbeigta vai pārtraukta, Pasūtītājs triju darbdienu laikā pēc lēmuma pieņemšanas vienlaikus informē visus pretendentus par visiem iemesliem, kuru dēļ iepirkuma procedūra tiek izbeigta vai pārtraukta. Pasūtītājs visus pretendentus informē par termiņu, kādā persona, ievērojot Publisko iepirkumu likuma [68.panta](https://m.likumi.lv/doc.php?id=287760#p68) otrās daļas 1. un 2.punktu, var iesniegt Iepirkumu uzraudzības birojam iesniegumu par iepirkuma procedūras pārkāpumiem.
   2. Pasūtītājs pieņem lēmumu izbeigt iepirkuma procedūru jebkurā no MK noteikumu Nr.107 229.punktā noteiktajiem gadījumiem vai pārtraukt iepirkuma procedūru saskaņā MK noteikumu Nr.107 230.punktā noteikto.
   3. Ja pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar Pasūtītāju, Iepirkuma komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, Iepirkuma komisija pieņem lēmumu pārtraukt iepirkuma procedūru, neizvēloties nevienu piedāvājumu.
   4. Pirms lēmuma pieņemšanas par iepirkuma līguma slēgšanas tiesību piešķiršanu nākamajam pretendentam, kurš piedāvājis saimnieciski visizdevīgāko piedāvājumu, iepirkuma komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar Pasūtītāju. Ja nepieciešams, Iepirkuma komisija ir tiesīga pieprasīt no nākamā pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu. Ja nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu, Iepirkuma komisija pieņem lēmumu pārtraukt iepirkuma procedūru, neizvēloties nevienu piedāvājumu.
   5. Iepirkuma līgums starp Pasūtītāju un konkursa uzvarētāju tiks noslēgts Publisko iepirkumu likuma 60.pantā noteiktajā kārtībā. Grozījumus Iepirkuma līgumā, izdara, ievērojot Publisko iepirkumu likuma 61.panta noteikumus.
3. Pielikumu saraksts

Visi nolikuma pielikumi ir neatņemamas tā sastāvdaļas:

Pielikums Nr.1 - Pieteikuma vēstules forma;

Pielikums Nr.2 – Tehniskā specifikācija – Tehniskais, Finanšu piedāvājums;

Pielikums Nr.3 – Iepirkuma līguma projekts;

Pielikums Nr.4 – Piesaistīto apakšuzņēmēju saraksts.

Pielikums Nr.1

Nolikumam

ID Nr.: RTU-2017/126

**PIETEIKUMA VĒSTULES FORMA**

**Piezīme**: *Iepirkuma pretendentam jāaizpilda tukšās vietas šajā formā.*

Atklāts konkurss: „Elektromobiļa iegāde operatīvajā līzingā”, iepirkuma ID Nr.: RTU ‑ 2017/126

Kam: Rīgas Tehniskai universitātei

Saskaņā ar iepirkuma procedūras nolikumu, es \_\_\_\_\_\_\_\_\_\_\_\_\_\_\_\_/*pretendenta nosaukums, pārstāvēttiesīgās personas amats, vārds, uzvārds*/, apakšā parakstījies, apstiprinu, ka piekrītu iepirkuma procedūras noteikumiem. Piedāvāju nodrošināt \_\_\_\_\_\_\_\_, saskaņā ar nolikuma prasībām.

1. Apstiprinu, ka visi pievienotie dokumenti veido šo piedāvājumu.
2. Piekrītu, ka iepirkuma līgums stājas spēkā pēc abpusējas parakstīšanas saskaņā ar Jūsu noteikumiem.
3. Apliecinu, ka pretendentam ir pietiekami finanšu un tehniskie resursi iepirkuma līguma saistību izpildei.
4. Informācija par pretendentu vai personu, kura pārstāv personu apvienību iepirkuma procedūrā:
   1. Pretendenta nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
   2. Reģistrēts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
   3. ar Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
   4. Juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
   5. Biroja adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
   6. Kontaktpersona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vārds, uzvārds, amats)

* 1. Telefons:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  2. Fakss: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  3. E-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  4. Nodokļu maksātāja reģistrācijas Nr.: \_\_\_\_\_\_\_\_\_\_\_\_\_\_\_\_\_\_\_
  5. Banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  6. Kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  7. Konts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  8. Informācija par to, vai piedāvājumu iesniegušā pretendenta (personu grupas gadījumā – katra dalībnieka) uzņēmums vai tā piesaistītā apakšuzņēmēja uzņēmums atbilst mazā vai vidējā uzņēmuma statusam atbilstoši Eiropas Komisijas 2003.gada 6.maija Ieteikumam par mikro, mazo un vidējo uzņēmumu definīciju (OV L124, 20.5.2003.):

|  |  |  |
| --- | --- | --- |
| **Persona**  *(norādīt nosaukumu un lomu (pretendents, personu apvienības dalībnieks), apakšuzņēmējs) iepirkumā)* | **Mazais uzņēmums**  *ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro*  **(atbilst/neatbilst)** | **Vidējais uzņēmums**  *ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro*  **(atbilst/neatbilst)** |
| **< >** | **< >** | **< >** |

*Ja pretendents ir personu apvienība (personu grupa) jānorāda:*

* + *persona, kura pārstāv personu apvienību iepirkumā: .*
  + *katras personas atbildības apjoms: .*

APLIECINĀJUMI

Apliecinu šādu šajā piedāvājumā iesniegto dokumentu atvasinājumu un/vai tulkojumu pareizību:

1) KOPIJA piedāvājuma \_\_\_ lpp., kopā \_\_\_\_ (skaits);

2) NORAKSTS piedāvājuma \_\_\_\_ lpp., kopā \_\_\_\_ (skaits);

3) IZRAKSTS piedāvājuma \_\_\_ lpp., kopā \_\_\_\_ (skaits);

2) TULKOJUMS piedāvājuma \_\_\_ lpp., kopā \_\_\_\_ (skaits).

Ar šo uzņemos pilnu atbildību par iepirkumam iesniegto dokumentu komplektāciju, tajos ietverto informāciju, noformējumu, atbilstību nolikuma prasībām. Sniegtā informācija un dati ir patiesi.

Paraksts: \_\_\_\_\_\_\_\_\_\_\_\_\_ Vārds, uzvārds: \_\_\_\_\_\_\_\_\_\_\_\_\_\_\_ Amats: \_\_\_\_\_\_\_\_\_\_\_\_\_\_

Pielikums Nr.2

Nolikumam

ID Nr.: RTU-2017/126

**TEHNISKĀ SPECIFIKĀCIJA – TEHNISKAIS, FINANŠU PIEDĀVĀJUMS**

**Atklātā konkurss „Elektromobiļa iegāde operatīvajā līzingā”,**

**ID Nr.: RTU ‑ 2017/126**

1.tabula. Tehniskā specifikācija – Tehniskais piedāvājums

|  |
| --- |
| **1.MĒRĶIS**  Nodrošināt elektromobiļa iegādi operatīvajā līzingā. |
| **2.TEHNISKAIS APRAKSTS**  **2.1.** Viegla pasažieru automobiļa tehnisko parametru, aprīkojuma un komplektācijas piedāvājums.   | **Tehniskā specifikācija (Pasūtītāja prasības)** | | **Pretendenta tehniskais piedāvājums (tehniskais apraksts)** | | --- | --- | --- | | **Transportlīdzekļa parametri:** | | | **2.1.1. Pasūtītāja lietošanas prasības:** | |  | | Transportlīdzekļu skaits (gab.) | 1 | *Nosaukums, modelis, ražotājs* | | Izgatavošanas gads | 2017, 2018 |  | | Paredzamā līgumcena (bez PVN) | EUR 100 000,00 |  | | Transportlīdzekļa statuss | Jauns vai ar nobraukumu ne lielāku kā 30 000 km |  | | Garantijas termiņš | Transportlīdzeklim: ne mazāk kā 5 gadi vai 50 000 km nobraukums, atkarībā no tā, kurš no šiem abiem kritērijiem iestājas pirmais;  Akumulatoram: ne mazāk kā 8 gadi bez nobraukuma ierobežojuma |  | | **2.1.2. Konstrukcijas parametri:** | **Obligātās prasības:** |  | | Transportlīdzekļa klase | Vieglais pasažieru |  | | Automobiļu Asociācijas automobiļu klasifikators | JD |  | | Durvju skaits (kopā ar bagāžnieku), gab. | 5 |  | | Sēdvietu skaits (ieskaitot vadītāju), gab. | 6-7 |  | | Transportlīdzekļa garums, mm | Ne mazāk kā 5000 |  | | Transportlīdzekļa platums, mm | Ne mazāk kā 1990 |  | | Pilna masa, kg | Ne vairāk kā 3010 |  | | Riepu izmērs | Ne mazāk kā R20 |  | | Dzinēja jauda | Vismaz 90 KW |  | | Vidējais elektroenerģijas patēriņš | 15-20 KWh/100km |  | | Nobraukums starp pilnas uzlādes reizēm | Vismaz 500 km |  | | Akumulatora tips | Li-ion |  | | Uzlādes veids | 350V DC |  | | Lādētājs | Tipveida |  | | CO2 izmešu daudzums | 0 |  | | Piedziņas veids | Pilnpiedziņa |  | | Salona apdare | Ādas |  | | **2.1.3. Aprīkojuma parametri:** | **Obligātās prasības:** |  | | Dienas gaismas lukturi pastāvīgi ieslēgti darbojoties | Jābūt |  | | Stūres pastiprinātājs | Jābūt |  | | Klimata kontrole | Jābūt |  | | Centrālā atslēga | Jābūt |  | | Stūres augstuma regulēšana | Jābūt |  | | Elektriski logu pacēlāji | Jābūt |  | | Elektriski regulējami spoguļi un spoguļu apsilde | Jābūt |  | | Audio sistēma ar radio atskaņošanas iekārtu | Jābūt |  | | Adaptīvs vadītāja sēdeklis | Jābūt |  | | Ziemas riepu komplekts (bez diskiem) | Jābūt |  | | Instrumentu komplekts riteņu maiņai | Jābūt |  | | Grīdas paklāji | Jābūt |  | | **2.1.4. Drošības aprīkojuma parametri:** | **Obligātās prasības:** |  | | Signalizācija | Jābūt |  | | ABS | Jābūt |  | | Drošības spilveni | Jābūt |  | | Drošības jostas | Jābūt |  | | **2.1.5. Komplektācijas parametri:** | **Obligātās prasības:** |  | | Medicīniskā aptieciņa atbilstoši normatīvo aktu prasībām | Jābūt |  | | Avārijas zīme | Jābūt |  | | Ugunsdzēšamais aparāts | Jābūt |  | | Riepu pagaidu remonta komplekts | Jābūt |  | | Auto lietošanas instrukcija latviešu un angļu valodā | Jābūt |  | |
| 3. OPERATĪVĀ LĪZINGA NOSACĪJUMI:  Līzinga termiņš - 36 mēneši no Transportlīdzekļa pieņemšanas - nodošanas akta abpusējas parakstīšanas dienas.  Pirmā iemaksa ne lielāka kā 20% no piedāvātās līgumcenas  Atlikusī vērtība ne mazāka kā 25% no piedāvātās līgumcenas.  Līguma valūta – EURO.  Procentu likme – fiksēta ikmēneša procenta likme  Līzinga perioda beigās Pasūtītājam ir tiesības iegādāties Transportlīdzekli par atlikušo vērtību. |
| **4. GALAREZULTĀTS:**  Kvalitatīvā elektromobiļa iegāde operatīvajā līzingā. |
| |  |  |  |  |  |  |  | | --- | --- | --- | --- | --- | --- | --- | | **5. PIEGĀDES VIETA:**   |  |  | | --- | --- | | **Pasūtītāja tehniskās prasības** | **Pretendenta tehniskais piedāvājums** | | Transportlīdzekļa piegādes termiņš: 60 (sešdesmit) dienu laikā no Līguma spēkā stāšanās dienas.  Līguma darbības termiņš:36 (trīsdesmit seši) mēneši no Transportlīdzekļa pieņemšanas – nodošanas akta abpusējas parakstīšanas dienas.  Transportlīdzekļa piegādes vieta:Rīgā, Puses iepriekš vienojas par piegādes vietu.  Transportlīdzekļa piegādes izmaksas sedz Iznomātājs. |  | | Pretendentam par saviem finanšu līdzekļiem jānodrošina transportlīdzekļa reģistrācija Ceļu satiksmes drošības direkcijā norādot Rīgas Tehniskā universitāti kā transportlīdzekļa turētāju. |  | | |

\*Kopā ar piedāvājumu pretendentam jāiesniedz visa Transportlīdzekļa parametru apliecinoša tehniskā dokumentācija (ražotāja izsniegtā tehniskā dokumentācija) no kuras Pasūtītājs var gūt nepārprotamu pārliecību par Transportlīdzekļa atbilstību tehniskajā specifikācijā noteiktajām prasībām.

Ja tehniskajā specifikācijā norādīts konkrēts preču vai standarta nosaukums vai kāda cita norāde uz specifisku preču izcelsmi, īpašu procesu, zīmolu vai veidu, pretendents var piedāvāt ekvivalentas preces vai atbilstību ekvivalentiem standartiem, kas atbilst tehniskās specifikācijas prasībām un parametriem.

Ekvivalences skaidrojums precei - par ekvivalentu iepirkuma ietvaros piegādājamajai precei tiks uzskatīta prece, kura ir ekvivalenta pieprasītajai pēc to funkcionalitātes, tehniskajām iespējām. Piedāvātajai precei jābūt arī ekonomiski ekvivalentai attiecībā uz izmaksām, kas varētu rasties preces ieviešanas un lietošanas laikā. Funkcionalitāte tiek uzskatīta par ekvivalentu arī tad, ja piedāvātajai precei tā ir plašāka, nekā pieprasītajai (tomēr ietver pieprasītās preces funkcionalitāti pilnā apjomā).

2.tabula. Finanšu piedāvājums

|  |  |  |  |  |  |
| --- | --- | --- | --- | --- | --- |
| **Transportlīdzekļa nosaukums** | **Skaits (gab.)** | **Transportlīdzekļa pirmā iemaksa EUR bez PVN** | **Mēneša maksa EUR bez PVN**  **(pie fiksētas ikmēneša procenta likmes)** | **Mēneša maksājumi kopā EUR bez PVN (36 mēnešiem,**  **pie fiksētas ikmēneša procentu likmes)** | **Kopējā nomas maksa EUR bez PVN\*\***  **(summa vērtībām ierakstiem no ailes “3” un ailes “5”)** |
| **1** | **2** | **3** | **4** | **5** | **6** |
|  | 1 |  |  |  |  |
| PVN 21% | |  |  |  |  |
| Piedāvātā līgumcena ar PVN | |  |  |  |  |

\*\*piedāvājuma vērtēšanas kritērijs

Piedāvātajā līgumcenā pretendents iekļauj:

* + - visus izdevumus un izmaksas, kas saistītas ar tehniskajā specifikācijā minēto transportlīdzekli;
    - transportlīdzekļa piegādes izmaksas;
    - reģistrāciju CSDD (RTU norādot kā transportlīdzekļa turētāju) un ar to saistītus izdevumus, t.sk. valsts nodevas;
    - pirmā iemaksa ne lielāka kā 20% no piedāvātās līgumcenas;
    - visus valsts un pašvaldību noteiktos nodokļus un nodevas, izņemot pievienotās vērtības nodokli (turpmāk – PVN);
    - administratīvās izmaksas par operatīvā līzinga līguma noformēšanu;
    - visi iespējamies riski, kas saistīti ar tirgus cenu svārstībām plānotajā iepirkuma līguma izpildes laikā.
    - citas izmaksas, kas ir saistošas pretendentam un ir saistītas ar iepirkuma priekšmetu.

Pretendenta vai pilnvarotās personas paraksts

Parakstītāja vārds, uzvārds un amats: \_\_\_\_\_\_\_\_\_\_\_\_\_\_\_\_\_\_

Datums:\_\_\_\_\_\_\_\_\_\_\_\_

Pielikums Nr.3

Nolikumam

ID Nr.: RTU-2017/126

PROJEKTS

**IEPIRKUMA LĪGUMS Nr. 01J02-1/\_\_\_\_**

Rīgā, 2018.gada \_\_\_.\_\_\_\_\_\_\_\_\_\_\_

**Rīgas Tehniskā universitāte**, izglītības iestādes reģistrācijas Nr.3341000709, kuras vārdā un interesēs, pamatojoties uz Rīgas Tehniskās universitātes Satversmi (apstiprināta ar 2014.gada 23.oktobra likumu “Par Rīgas Tehniskās universitātes Satversmi”) un rektora 2015.gada 3.februāra rīkojuma Nr.01000-1.1/34 “Par paraksta tiesībām uz publisko iepirkumu līgumiem un ar publisko iepirkumu procedūrām saistītajiem dokumentiem” pamata rīkojas finanšu prorektors **Ingars Eriņš** (turpmāk – „Nomnieks”), no vienas puses, un

**\_\_\_\_\_\_\_\_\_**, reģistrācijas Nr.\_\_\_\_\_\_\_\_\_\_\_\_, kuras vārdā un interesēs, pamatojoties uz statūtiem, rīkojas tās \_\_\_\_\_\_\_\_\_\_\_\_\_, turpmāk tekstā – „Iznomātājs”, no otras puses,

abi kopā saukti „Puses”, bet katrs atsevišķi saukts arī kā „Puse”, saskaņā ar atklātā konkursa „Elektromobiļa iegāde operatīvajā līzingā” (iepirkuma identifikācijas Nr. RTU‑2017/126) rezultātiem, bez maldības, viltus un spaidiem noslēdz šādu līgumu ar pielikumiem, par turpmāk minēto:

1. **Definīcijas**
   1. **Akts -** pieņemšanas - nodošanas akts, kas apliecina, ka Transportlīdzeklis ir Piegādāts saskaņā ar Līguma noteikumiem vai tiek konstatēti Defekti vai nodošanas – pieņemšanas akts, kas apliecina, ka Transportlīdzeklis ir nodots Iznomātājam.
   2. **Defekti –** Piegādes vai kvalitātes neatbilstība Latvijas Republikā spēkā esošajiem normatīvajiem aktiem, Tehniskai specifikācijai, Tehniskajam piedāvājumam vai Līgumam.
   3. **Iepirkums** – Publisko iepirkumu likuma kārtībā organizēts atklāts konkurss „Elektromobiļa iegāde operatīvajā līzingā”, iepirkuma identifikācijas Nr. RTU‑2017/126.
   4. **Līgums –** šis līgums ar visiem tā pielikumiem, iespējamajiem papildinājumiem un grozījumiem.
   5. **Līguma summa –** maksimāli iespējamā maksa par Transportlīdzekļa iegādi operatīvajā līzingā Līgumā noteiktajā kārtībā un apmērā.
   6. **Nolikums** –Iepirkuma nolikums ar visiem tā pielikumiem.
   7. **Pārstāvis -** Nomnieka pilnvarota persona, kas Līguma ietvaros kontrolēs līgumsaistību izpildi, pieņems vai nodos Transportlīdzekli un veiks citas darbības, saskaņā ar Līgumā noteikto.
   8. **Transportlīdzeklis** – \_\_\_\_\_\_\_\_\_\_\_\_\_ (1 gab.), saskaņā ar nolikuma, Tehniskās specifikācijas prasībām, Tehniskā piedāvājuma nosacījumiem par kuru tiek slēgts Līgums. Transportlīdzekļa tehniskie parametri, daudzums un cena ir noteikti Līguma Pielikumā Nr.1.
   9. **Piegāde** – Transportlīdzekļa piegāde saskaņā ar Līguma noteikumiem.
   10. **Rēķins -** spēkā esošajiem normatīvajiem aktiem atbilstošs maksājuma attaisnojuma dokuments, ko Iznomātājs iesniedz Nomniekam par Transportlīdzekļa lietošanu Līgumā noteiktajā kārtībā.
   11. vienskaitlis (pēc nepieciešamības) ietvers arī daudzskaitli un otrādi; lietvārds, lietots sieviešu dzimtē, (pēc nepieciešamības) ietvers arī vīriešu dzimti un otrādi.
2. **Līguma priekšmets**
   1. Iznomātājs atbilstoši iepirkuma rezultātiem piešķir tiesības Nomniekam par Līguma 3.1.punktā noteikto nomas maksu, uz Līgumā noteikto nomas termiņu, lietot Līguma 1.8.punktā noteikto Transportlīdzekli.

Nomniekam ir tiesības operatīvā līzinga (nomas) perioda beigās iegādāties Transportlīdzekli par atlikušo vērtību, saskaņā ar Nomnieka Tehnisko specifikāciju un Iznomātāja Tehnisko piedāvājumu, Finanšu piedāvājumu (Pielikums Nr.1). Nomnieks apņemas apmaksu par Transportlīdzekļa lietošanu veikt Līgumā noteiktajā termiņā, kartībā un apmērā.

* 1. Transportlīdzeklis tiek Piegādāts atbilstoši Nomnieka Tehniskajai specifikācijai un Iznomātāja iesniegtam Tehniskajam piedāvājumam, Līguma noteikumiem un Latvijas Republikā spēkā esošajiem normatīvajiem aktiem.
  2. Iznomātājs piegādā Nomniekam Transportlīdzekli, kurš ir reģistrēts Latvijas Republikā atbilstoši normatīvo aktu prasībām un kuram ir piešķirtas valsts reģistrācijas numura zīme.
  3. Iznomātājs garantē, ka Transportlīdzeklis atbilst spēkā esošajiem valsts standartiem vai citos normatīvajos aktos noteiktajām Transportlīdzekļa kvalitātes un atbilstības prasībām.
  4. Iznomātājs garantē, ka tam ir visas nepieciešamās apliecības un/vai sertifikāti, materiāltehniskais nodrošinājums un kvalificēts personāls, zināšanas un iemaņas Līguma izpildes nodrošināšanai.

1. **Līgumcena un norēķinu kārtība**
   1. Kopējā līgumcena par Transportlīdzekļa iegādi operatīvajā līzingā (nomā), saskaņā ar tehnisko, finanšu piedāvājumu, bez pievienotās vērtības nodokļa (turpmāk – “PVN”) ir EUR \_\_\_\_\_ (\_\_\_\_\_\_\_\_\_\_\_\_\_ *euro* un \_\_\_\_\_centi), PVN 21% - EUR \_\_\_\_\_\_\_\_ (\_\_\_\_\_\_\_\_\_\_ *euro* un \_\_\_\_ centi), kopā – **EUR \_\_\_\_\_\_\_\_** (\_\_\_\_\_\_\_\_ *euro* un \_\_\_ centi).
   2. Līgumcenā ir iekļautas visas tiešās un netiešās izmaksas, saskaņā ar tehnisko specifikāciju, tai skaitā, bet ne tikai izmaksas, kas saistītas ar transportlīdzekļa piegādi, sagatavošanu un nodošanu Nomniekam, pirmā iemaksa, reģistrācijas izmaksas CSDD, operatīvā līzinga piešķiršanas un noformēšanas izmaksas.
   3. Transportlīdzekļa obligāto civiltiesisko apdrošināšanu (OCTA) un īpašuma bojājuma vai zuduma apdrošināšanu (KASKO) kārto un apmaksā Nomnieks, apdrošināšanas polisē norādot Iznomātāju kā apdrošināto personu.
   4. Nomnieks Transportlīdzekļa pirmās iemaksas, t.sk. komisijas maksas, EUR \_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_ *euro* un \_\_\_\_\_\_\_\_ centi) bez PVN, PVN – EUR \_\_\_\_\_\_ (\_\_\_\_\_\_\_\_ *euro* un \_\_\_\_\_\_ centi), kopā – **EUR \_\_\_\_\_\_\_\_\_\_\_** (\_\_\_\_\_\_\_\_\_\_\_ *euro* un \_\_\_ cents) apmaksu veic 20 (divdesmit) dienu laikā pēc Iznomātāja rēķina saņemšanas, veicot bezskaidras naudas pārskaitījumu uz Iznomātāja norēķinu kontu.
   5. Transportlīdzekļa līzinga (nomas) maksājums mēnesī bez PVN EUR \_\_\_\_\_\_\_\_\_.
   6. Iznomātājs transportlīdzekļa piegādes finansēšanai nodrošina operatīvo līzingu (piemērojot fiksēto procenta likmi), kura periods ir 36 (trīsdesmit seši) mēneši, atbilstoši nolikuma prasībām (iepirkuma ID Nr. RTU-2017/126).
   7. Līzinga (nomas) perioda beigās Nomniekam ir tiesības iegādāties Transportlīdzekli par atlikušo vērtību (izpirkuma maksu).
   8. Nomnieks ikmēneša līzinga maksājumu (Līguma 3.5.punkts) par iepriekšējo mēnesi veic 20 (divdesmit) dienu laikā pēc Iznomātāja rēķina saņemšanas, veicot bezskaidras naudas pārskaitījumu uz Iznomātāja norēķinu kontu.
   9. Nomnieks veic samaksu par Transportlīdzekļa atpirkšanu 20 (divdesmit) dienu laikā pēc Iznomātāja rēķina saņemšanas.
   10. Līguma darbības laikā Finanšu piedāvājumā iesniegto operatīvā līzinga mēneša fiksēto maksājuma summu un Transportlīdzekļa atlikušās vērtības (izpirkuma maksa) cenu nevar paaugstināt.
   11. Iznomātājs iepriekš saskaņojot ar Nomnieka pārstāvi ir tiesīgs nosūtīt rēķinu elektroniski uz e ‑ pastu: [rekini@rtu.lv](mailto:rekini@rtu.lv) no e-pasta: [\_\_\_\_\_\_\_\_\_\_\_](mailto:info@andremotors.lv). Ja rēķins tiek nosūtīts elektroniski uz tā jānorāda atzīme „Šis rēķins ir sagatavots elektroniski un derīgs bez paraksta”.
   12. Iznomātājs, sagatavojot rēķinu, tajā iekļauj informāciju - **iepirkuma nosaukums identifikācijas numurs, kā arī Līguma datums un numurs,** un citu rēķinā iekļaujamo informāciju. Ja Iznomātājs rēķinā nav iekļāvis šajā Līguma punktā noteikto informāciju, Nomniekam ir tiesības prasīt Iznomātājam veikt atbilstošas korekcijas rēķinā un līdz brīdim, kamēr Iznomātājs nav novērsis nepilnības – neapmaksāt Iznomātājam pienākošo summu.
   13. Iznomātājs sagatavo rēķinu un PVN aprēķina atbilstoši Pievienotās vērtības nodokļa likumam un citiem Latvijas Republikā spēkā esošajiem normatīvajiem aktiem.
2. **Transportlīdzekļa piegādes, nodošanas noteikumi un termiņi**
   1. Iznomātājs veic Transportlīdzekļa piegādi un nodošanu Nomniekam 60 (sešdesmit) dienu laikā no Līguma spēkā stāšanās dienas.
   2. Ar Transportlīdzekļa piegādi saprot faktisko Transportlīdzekļa piegādi ar Nomnieku iepriekš saskaņotā vietā un laikā.
   3. Iznomātāja par Līguma izpildi atbildīgā kontaktpersona organizē Transportlīdzekļa piegādi un nodošanu Nomniekam, konkrētu piegādes laiku saskaņojot ar Nomnieka pārstāvi.
   4. Iznomātājam Transportlīdzekļa piegāde ir jāveic, konsultējoties ar Līguma 12.1.punktā norādīto Nomnieka pārstāvi.
   5. Iznomātājs telefoniski un rakstiski paziņo Nomnieka pārstāvim par gatavību nodot Transportlīdzekli.
   6. Pēc Iznomātāja paziņojuma par gatavību nodot Transportlīdzekli Puses vienojas par laiku un vietu, kur notiks Transportlīdzekļa nodošana Nomniekam, kas nav ilgāks par 3 (trīs) kalendārajām dienām no paziņojuma par gatavību nodot Transportlīdzekli saņemšanas dienas.
   7. Transportlīdzekli piegādā pilnā lietošanas gatavībā, ar ražotāja noteikto atslēgu skaitu, aprīkotu atbilstoši tehniskajā piedāvājumā norādītajām prasībām, reģistrētu CSDD, atbilstoši Latvijas Republikas normatīvo aktu prasībām.
   8. Lai apliecinātu Nomnieka tiesības pieņemt Transportlīdzekli turējumā un lietošanā, Puses paraksta pieņemšanas-nodošanas aktu.
   9. Par Transportlīdzekļa nodošanas dienu tiek uzskatīta diena, kad Iznomātājs nodod Nomniekam Transportlīdzekli un Pušu pilnvarotie pārstāvji paraksta attiecīgu Transportlīdzekļa pieņemšanas – nodošanas aktu, kas kļūst par Līguma neatņemamu sastāvdaļu. Iznomātājs uzrāda Transportlīdzekļa nodošanas datumu Transportlīdzekļa apkopes un servisa grāmatiņā, kuru nodod Nomniekam un kurā norādītais Transportlīdzekļa saņemšanas datums sakrīt ar Transportlīdzekļa pieņemšanas – nodošanas aktā norādīto Transportlīdzekļa saņemšanas datumu.
   10. Pieņemšanas - nodošanas aktā tiek atzīmēta transportlīdzekļa komplektācija, tā stāvoklis uz nodošanas brīdi, kopā ar transportlīdzekli nododamie dokumenti (Līguma 4.11.punkts).
   11. Vienlaicīgi ar Transportlīdzekļa nodošanu Iznomātājs nodod Nomnieks visus ar Transportlīdzekļa reģistrāciju saistītos dokumentus, Transportlīdzekļa tehnisko dokumentāciju (lietošanas (ekspluatācijas) instrukcijas, garantijas dokumentāciju, u.tml.), servisa apkopju grāmatiņu, tai skaitā latviešu valodā.
   12. Pieņemot Transportlīdzekli, Nomnieks pēc saviem ieskatiem ir tiesīgs veikt Transportlīdzekļa iepriekšēju pārbaudi – izmēģinājumu braucienus, lai pārliecinātos par Transportlīdzekļa atbilstību Līgumam un tā pielikumu prasībām. Nomnieks pēc saviem ieskatiem pie Transportlīdzekļa pieņemšanas ir tiesīgs pieaicināt ekspertus.
   13. Ja Nomnieks Transportlīdzekļa pieņemšanas laikā konstatē defektu, Nomnieks neparaksta Transportlīdzekļa pieņemšanas – nodošanas aktu un iesniedz Iznomātājs defektu aktu. Puses iepriekš vienojas par defektu novēršanas termiņu. Pēc defektu novēršanas Nomnieks atkārtoti veic Transportlīdzekļa pieņemšanu.
   14. Ja Puses nevar vienoties par Transportlīdzekļa atbilstību Līguma noteikumiem (Pusēm ir domstarpības par Nomnieka izvirzītajām pretenzijām par transportlīdzekļa neatbilstību Līguma noteikumiem), tās pieaicina neatkarīgu ekspertu atzinuma sniegšanai. Ar eksperta pieaicināšanu saistītos izdevumus sedz tā Puse, uz kuras viedokļa pamatotību domstarpību gadījumā norāda eksperta atzinums.
   15. Iznomātājs ir atbildīgs par piegādājamā Transportlīdzekļa pilnīga vai daļēja bojāeja vai bojāšanās risku līdz tās nodošanai Nomniekam.
   16. Nomas termiņa darbības pēdējā dienā Nomnieks nodod Transportlīdzekli Iznomātājam, iepriekš vienojoties par nodošanas vietu un laiku. Transportlīdzekļa nodošanas laikā noformē Transportlīdzekļa nodošanas - pieņemšanas aktu, kas apliecina Transportlīdzekļa nodošanu Iznomātājam, un no tā parakstīšanas brīža tiesības uz Transportlīdzekli, kā arī ar Transportlīdzekli saistītais risks pāriet Iznomātājam.
3. **Kvalitāte un garantija**
   1. Iznomātājs garantē, ka:
      1. Transportlīdzeklis atbilst Nomnieka prasībām saskaņā ar iepirkuma Tehnisko specifikāciju –Tehnisko piedāvājumu.
      2. Transportlīdzeklis ir kvalitatīvs un atbilst Latvijas Republikas spēkā esošo normatīvo aktu prasībām, kas reglamentē Transportlīdzekļa reģistrāciju, ekspluatāciju, u.c., jautājumus, kas saistīti ar Transportlīdzekļa lietošanu ceļu satiksmē.
   2. Iznomātājs apliecina, ka saskaņā ar normatīvajiem aktiem tam ir tiesības Līgumā norādīto Transportlīdzekli iznomāt.
   3. Transportlīdzekļa ražotāja garantijas termiņš ir \_\_\_\_\_ gadi, akumulatora garantijas termiņš \_\_\_\_\_\_\_\_ no Transportlīdzekļa pieņemšanas – nodošanas akta abpusējas parakstīšanas dienas.
   4. Transportlīdzekļa garantija sāk darboties ar Transportlīdzekļa nodošanas Nomniekam brīdi pēc Līguma 4.9.punktā minētā pieņemšanas-nodošanas akta parakstīšanas.
   5. Nomnieks ir tiesīgs pieprasīt defektu novēršanu garantijas laikā saskaņā ar Latvijas Republikā spēkā esošajiem normatīvajiem aktiem un Transportlīdzekļa ražotāja standartiem.
   6. Tiesības pieprasīt trūkumu un defektu novēršanu saskaņā ar šajā nodaļā paredzēto garantiju līdz Līguma 5.3.punktā noteiktā garantijas termiņa notecēšanas. Attiecībā uz trūkumiem, par kuriem Nomnieks ir informējis Iznomātāju pirms garantijas termiņa notecēšanas, bet kuri nav tikuši novērsti pirms šāda termiņa notecēšanas, garantija darbosies līdz brīdim, kamēr attiecīgie trūkumi tiks novērsti.
   7. Garantijas laikā Iznomātājs apņemas veikt remontu Iznomātāja Tehniskajā piedāvājumā norādītajās servisa pakalpojuma sniegšanas vietās.
   8. Transportlīdzekļa garantijas defektus Iznomātājs novērš iepriekš Pušu savstarpēji saskaņotā termiņā.

1. **PUŠU SAISTĪBAS** 
   1. Iznomātāja tiesības:
      1. saņemt samaksu par atbilstoši Līgumā un tā pielikumos noteiktajām prasībām piegādātu Transportlīdzekli;
      2. gadījumā, ja Transportlīdzekļa pieņemšanas – nodošanas laikā rodas neskaidrības/domstarpības par tās tehnisko stāvokli vai iespējamiem defektiem/trūkumiem, pieaicināt ekspertu tās tehniskā stāvokļa novērtēšanai;
      3. saņemt atpakaļ Transportlīdzekli nomas termiņa beigās vai pēc Līguma izbeigšanas.
   2. Iznomātāja pienākumi
      1. veikt Transportlīdzekļa piegādi Līgumā noteiktajos termiņos un Līgumā un tā pielikumos paredzētā komplektācijā;
      2. piegādāt Transportlīdzekli tādā tehniskā stāvoklī, lai Nomnieks to varētu lietot nekavējoties bez jebkādiem ierobežojumiem;
      3. apmaksāt un veikt transportlīdzekļa reģistrāciju Ceļu satiksmes drošības direkcijā norādot, ka Nomnieks ir transportlīdzekļa turētājs;
      4. nodrošināt, lai Transportlīdzeklis piegādes dienā būtu nokomplektēts ar Ceļu satiksmes noteikumiem atbilstošām riepām un vēl vienu riepu komplektu maiņai;
      5. samaksāt par Transportlīdzekli normatīvajos aktos noteiktos nodokļus un nodevas;
      6. iepazīstināt Nomnieku ar patiesu un pilnīgu informāciju par Transportlīdzekļa kvalitāti, drošumu, ražotāja garantijas noteikumiem un tehniskās apkopes, ekspluatācijas un lietošanas noteikumiem;
      7. Līgumā noteiktajā termiņā novērst neatbilstības, ja tādas konstatētas Transportlīdzekļa pieņemšanas– nodošanas laikā;
      8. veikt Transportlīdzekļa nodošanu ar Nomnieka pārstāvi saskaņotā vietā un laikā;
      9. nodot Nomniekam visu dokumentāciju, kas attiecas uz Transportlīdzekli;
      10. novērst Transportlīdzekļa garantijas laikā atklātos defektus Līgumā noteiktajos termiņos.
   3. Nomnieka tiesības:
      1. saņemt Līgumā un tā pielikumos izvirzītajām prasībām atbilstošu Transportlīdzekli;
      2. pirms Transportlīdzekļa pieņemšanas veikt izmēģinājuma braucienu un pārbaudīt tās atbilstību tehniskajā specifikācijā izvirzītajām prasībām;
      3. pārbaudīt transportlīdzekļa dokumentācijas pilnīgumu un derīgumu, ražotāja garantijas nosacījumus;
      4. atteikties pieņemt Transportlīdzekli, ja tas neatbilst Līgumā un/vai tehniskajā specifikācijā noteiktajām prasībām;
      5. aktā norādīt konstatētos trūkumus un pieprasīt tos novērst;
      6. visu Līguma termiņu netraucēti lietot Transportlīdzekli Latvijas teritorijā, kā arī ar iepriekšēju rakstisku Iznomātāja piekrišanu (pilnvaru) – citās valstīs;
      7. gadījumā, ja Transportlīdzekļa pieņemšanas – nodošanas laikā rodas neskaidrības/domstarpības par tās tehnisko stāvokli vai iespējamiem defektiem/trūkumiem, pieaicināt ekspertu Transportlīdzekļa tehniskā stāvokļa novērtēšanai.
   4. Nomnieka pienākumi:
      1. veikt samaksu par Transportlīdzekļa nomu (operatīvo līzingu) Līgumā noteiktajos termiņos un kārtībā;
      2. veikt Transportlīdzekļa pieņemšanu;
      3. izmantot Transportlīdzekli atbilstoši tās ekspluatācijas noteikumu prasībām;
      4. ievērot reglamentēto apkopju intervālus saskaņā ar Iznomātāja iesniegto sarakstu. Nomnieks apņemas veikt reglamentētās apkopes pie autorizētajiem partneriem;
      5. par saviem līdzekļiem apmaksāt regulārās tehniskās apkopes;
      6. par saviem līdzekļiem apmaksāt OCTA un KASKO ar darbības teritoriju Eiropas Savienībā;
      7. saskaņā ar tehnisko apkopju grafiku (pēc attiecīga nobraukuma vai termiņā, saskaņā ar tehnisko apkopju intervālu, kurš noteikts grafikā) veikt tehniskās apkopes;
      8. nekavējoties, bet ne vēlāk kā 24 stundu laikā no šādu apstākļu konstatēšanas brīža paziņot Iznomātāja kontaktpersonai: par transportlīdzekļa zādzību, bojājumu, pilnīgu vai daļēju bojāeju; informāciju par transportlīdzekļa zādzības, nolaupīšanas, bojāšanas, pilnīgas vai daļējas bojāejas draudiem; par transportlīdzekļa dokumentācijas nozaudēšanu vai bojājumiem
   5. Iznomātājs uzņemas atbildību par zaudējumiem, kuri nodarīti Nomniekam un trešajām personām sakarā ar Līguma noteikumu pārkāpumu, ja Iznomātājs tajos vainojams.
   6. Iznomātājs nes pilnu materiālo atbildību par Transportlīdzekli līdz Transportlīdzekļa nodošanai Nomniekam.
   7. Iznomātājs garantē, ka Transportlīdzeklis nav nevienam citam atsavināts, nav ieķīlāts, nav apgrūtināts ar parādiem un saistībām un par to nav tiesas strīdu.
2. **PUŠU ATBILDĪBA**
   1. Ja Nomnieks Līguma paredzētajā termiņā un apjomā neveic maksājumu par Transportlīdzekļa nomu, Iznomātājam ir tiesības pieprasīt no Nomnieka līgumsodu 0,1% apmērā no laikā nesamaksātās summas (bez PVN) par katru nokavēto maksājuma dienu, bet ne vairāk par 10% no laikā nesamaksātās summas (bez PVN).
   2. Gadījumā, ja Iznomātājs kavē garantijas laikā defektu novēršanas t.sk. detaļu maiņas termiņu Pusēm iepriekš saskaņotajā termiņā, tad Iznomātājs maksā Nomniekam līgumsodu EUR 50,00 (bez PVN) par katru kavējuma dienu, bet ne vairāk kā 10% no Līguma kopējās cenas (bez PVN).
   3. Ja Iznomātājs atsakās pildīt Līgumu, Nomniekam ir tiesības pieprasīt Iznomātājam līgumsodu 10% apmērā no Līguma kopējās līgumcenas (bez PVN), izņemot gadījumu, ja Puses ir vienojušās par Līguma izbeigšanu.
   4. Gadījumā, ja Nomniekam rodas tiesības uz Līguma pamata pieprasīt no Iznomātāja līgumsodu vai jebkuru citu maksājumu, Nomniekam iepriekš rakstveidā brīdinot Iznomātāju ir tiesības ieturēt līgumsodu vai jebkuru citu maksājumu no Iznomātājam izmaksājamajām summām.
   5. Puses savstarpēji ir atbildīgas par otrai Pusei nodarītajiem tiešajiem zaudējumiem, ja tie radušies vienas Puses, tā darbinieku vai trešo personu darbības vai bezdarbības (tai skaitā rupjas neuzmanības, ļaunā nolūkā izdarīto darbību vai nolaidības) rezultātā.
   6. Nomnieks neatbild par Iznomātāja saistībām, kuras tas uzņēmies attiecībā pret trešajām personām, lai nodrošinātu Līguma izpildi.
   7. Līguma attiecības, kas nav atrunātas šajā Līgumā, tiek regulētas saskaņā ar Latvijas Republikas normatīvajiem aktiem.
   8. Ja nokavēts kāds no Līgumā noteiktajiem termiņiem, līgumsods tiek aprēķināts par periodu, kas sākas nākamajā darba dienā pēc Līgumā noteiktā saistības izpildes termiņa un ietver dienu, kurā saistības ir izpildītas.
   9. Jebkura šajā Līgumā noteiktā Līgumsoda samaksa neatbrīvo Puses no to saistību pilnīgas izpildes.
3. **LĪGUMA IZPILDĒ IESAISTĪTO APAKŠUZŅĒMĒJU NOMAIŅA** 
   1. Iznomātājs nav tiesīgs bez rakstiskas saskaņošanas ar Nomnieku veikt apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē.
   2. Nomnieks nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
      1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
      2. tiek nomainīts apakšuzņēmējs, uz kura iespējām Iznomātājs balstījies, lai apliecinātu savas kvalifikācijas atbilstību paziņojumā par līgumu un iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iznomātājs atsaucies, apliecinot savu atbilstību iepirkumā noteiktajām prasībām, vai tas atbilst Publisko iepirkumu likuma 42.panta pirmajā daļā minētajiem pretendentu izslēgšanas gadījumiem;
      3. piedāvātais apakšuzņēmējs, kura sniedzamo pakalpojumu vērtība ir vismaz 10 (desmit) procenti no kopējās līgumcenas, atbilst Publisko iepirkumu likuma 42.panta pirmajā daļā minētajiem pretendentu izslēgšanas gadījumiem;
      4. apakšuzņēmēja maiņas rezultātā tiktu izdarīti tādi grozījumi Iznomātāja piedāvājumā, kas, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
   3. Pārbaudot jaunā apakšuzņēmēja, kura sniedzamo pakalpojumu vērtība ir vismaz 10 (desmit) procenti no kopējās līgumcenas vai uz kura iespējām Iznomātājs balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, atbilstību, Nomnieks piemēro Publisko iepirkumu likuma 42.panta pirmās daļas noteikumus. Publisko iepirkumu likuma 42.panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Nomniekam.
   4. Nomnieks pieņem lēmumu atļaut vai atteikt apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.
4. **NEPĀRVARAMĀ VARA**
   1. Ja viena vai otra Puse nevar pilnīgi vai daļēji izpildīt savas saistības tādu apstākļu dēļ, kurus izraisījusi jebkāda veida dabas stihija, ugunsgrēks, militārās akcijas, blokāde, valsts varas vai pārvaldes institūciju pieņemti lēmumi, vai nepārvaramās varas rezultātā iestājusies nespēja piegādāt Transportlīdzekli, tad saistību izpildes termiņš, Pusēm rakstiski vienojoties, tiek pagarināts par laiku, kas vienāds ar minēto apstākļu izraisīto aizkavēšanos, ja Nomnieks šādu aizkavēšanos akceptē.
   2. Ja šie apstākļi turpinās ilgāk nekā 30 (trīsdesmit) dienas, jebkura no Pusēm ir tiesīga atteikties no savām līgumsaistībām un neviena no Pusēm nav tiesīga prasīt zaudējumu atlīdzināšanu.
   3. Puse, kurai kļuvis neiespējami izpildīt saistības minēto apstākļu dēļ, 5 (piecu) kalendāro dienu laikā rakstiski paziņo otrai Pusei par šādu apstākļu rašanos vai izbeigšanos. Pušu pienākums ir pienācīgi apliecināt šādu apstākļu esamību.
   4. Par nepārvaramu varu netiek uzskatīts tiesas lēmums par Iznomātāja maksātnespējas procesa ierosināšanu vai tamlīdzīgi valsts institūciju lēmumi, kas būtiski ietekmē Iznomātāja komercdarbību no tā atkarīgu iemeslu dēļ.

1. **DOMSTARPĪBAS UN STRĪDI**

Visus jautājumus un strīdus, kas radušies Līguma izpildes laikā, Puses cenšas atrisināt sarunu ceļā. Ja vienošanās netiek panākta viena mēneša laikā, strīdi tiek risināti Latvijas Republikas normatīvajos aktos paredzētajā kārtībā.

1. **LĪGUMA DARBĪBAS TERMIŅŠ UN TĀ GROZĪŠANAS, PAPILDINĀŠANAS UN IZBEIGŠANAS KĀRTĪBA** 
   1. Līgums stājas spēkā tā parakstīšanas dienā un ir spēkā 36 (trīsdesmit seši) mēnešus no Transportlīdzekļa pieņemšanas - nodošanas akta abpusējas parakstīšanas dienas, izņemot gadījumus, kad Līgums zaudē spēku saskaņā ar Līguma noteikumiem.
   2. Visi Līguma grozījumi un papildinājumi tiek sagatavoti un ir spēkā tikai tādā gadījumā, ja tie ir veikti rakstiski un abu Pušu pilnvaroto pārstāvju parakstīti, ievērojot Publisko iepirkumu likuma 61. pantu un citu normatīvo aktu nosacījumus.
   3. Puses savstarpēji vienojoties ir tiesīgas pagarināt Transportlīdzekļa piegādes termiņu. Ja Iznomātājam ir radušies neparedzēti vai no Iznomātāja neatkarīgi apstākļi, kuri aizkavēja vai var aizkavēt Transportlīdzekļa piegādi Nomniekam, Iznomātājam ir pienākums Transportlīdzekļa piegādes termiņa pagarinājumu savlaicīgi saskaņot ar Nomnieku.
   4. Ja kāds no Līguma noteikumiem zaudē juridisko spēku, tad tas neietekmē citus šī Līguma noteikumus.
   5. Pusēm vienojoties ir tiesības izbeigt Līgumu pirms termiņa brīdinot otru Pusi vismaz 20 (divdesmit) dienas pirms izbeigšanas.
   6. Jebkurā Līguma izbeigšanas gadījumā Iznomātājs apņemas izpildīt visas saistības, kas radušās līdz Līguma izbeigšanas brīdim.
   7. Nomnieks ir tiesīgs vienpusēji atkāpties no Līguma pirms termiņa, ja:
      1. ir stājies spēkā tiesas spriedums par Iznomātāja atzīšanu par maksātnespējīgu vai tiesa ir pieņēmusi lēmumu par Iznomātāja maksātnespējas procesa ierosināšanu;
      2. pret Iznomātāju tikušas vērstas tiesiskas darbības, kas saistītas ar aresta uzlikšanu vairāk kā 50% no Iznomātāja bilances aktīviem;
      3. pēc Līguma noslēgšanas atklājas, ka, iesniedzot piedāvājumu iepirkumam, Iznomātājs ir apzināti sniedzis nepatiesu informāciju vai nepatiess izrādās jebkurš tā sniegtais apliecinājums;
      4. Iznomātājs nepilda saistības atbilstoši Līguma nosacījumiem;
      5. Līgumā ir izdarīti būtiski grozījumi, kas nav pieļaujami saskaņā ar Publisko iepirkumu likuma 61.panta pirmo daļu;
      6. Līgums nav noslēgts atbilstoši iepirkuma procedūras dokumentos paredzētajiem noteikumiem, vai ir mainīti būtiski iepirkuma procedūras dokumentos iekļautā iepirkuma līguma projekta noteikumi;
      7. Līguma slēgšanas tiesību piešķiršanas brīdī Iznomātājs bija atbilstošs kādam no Publisko iepirkumu likuma 42.panta pirmajā daļā minētajiem izslēgšanas gadījumiem un bija izslēdzams no iepirkuma procedūras.
   8. Līguma 11.7.punktā noteiktajos gadījumos Līgums ir uzskatāms par izbeigtu 7. dienā pēc attiecīga Nomnieka rakstveida paziņojuma nosūtīšanas Iznomātājam. Ja Nomnieks Līgumu izbeidz pirms termiņa, tad Puses veic savstarpējos norēķinus.
2. **PUŠU PĀRSTĀVJI**
   1. Nomnieka par Līguma saistību izpildes kontroli un Preču nodošanas un pieņemšanas izpildi atbildīgā persona: \_\_\_\_\_\_\_\_\_\_\_\_, tālrunis: \_\_\_\_\_\_\_\_\_, e-pasts: \_\_\_\_\_\_\_\_\_\_\_, turpmāk Līguma tekstā - „Nomnieka pārstāvis”.
   2. Nomnieka pārstāvim ir noteikti šādi pienākumi:
      1. kontrolēt Līguma saistību izpildi un saskaņot Transportlīdzekļa Piegādes laiku;
      2. pārbaudīt piegādāta Transportlīdzekļa atbilstību Līgumam;
      3. parakstīt Iznomātāja iesniegtos rēķinus;
      4. parakstīt pieņemšanas – nodošanas un nodošanas - pieņemšanas aktus;
      5. ja tiek konstatēti Defekti, paraksta atbilstošu Aktu.
   3. Iznomātāja atbildīgā persona par Līguma izpildi (kontaktpersona): \_\_\_\_\_\_\_\_\_\_\_\_\_, tālrunis: \_\_\_\_\_\_, fakss: \_\_\_\_\_\_\_\_\_\_, e-pasts: [\_\_\_\_\_\_\_\_\_\_\_\_\_\_\_\_\_\_\_\_](mailto:info@andremotors.lv).
3. **NOBEIGUMA NOSACĪJUMI**
   1. Līgums sagatavots divos eksemplāros ar pielikumiem. Viens eksemplārs glabājas pie Nomnieka, otrs – pie Iznomātāja. Abiem eksemplāriem ir vienāds juridiskais spēks.
   2. Līgumam pievienoti šādi pielikumi: pielikums Nr.1 - Tehniskā specifikācija – Tehniskais piedāvājums ar pielikumiem (Nomnieka Tehniskā specifikācija, Iznomātāja Tehniskais piedāvājums) kopija, Iznomātāja Finanšu piedāvājums.
   3. Līguma nodaļu virsraksti ir lietoti vienīgi ērtībai un nevar tikt izmantoti Līguma noteikumu interpretācijai.
   4. Pusēm ir jāinformē vienam otra nedēļas laikā par savu rekvizītu (nosaukuma, adreses, norēķinu rekvizītu un tml.) maiņu rakstiski, apstiprinot ar parakstu.
   5. Puses ar saviem parakstiem apliecina, ka tām ir saprotams Līguma saturs, nozīme un sekas, tie atzīst Līgumu par pareizu, savstarpēji izdevīgu un labprātīgi vēlas to pildīt.
4. **PUŠU REKVIZĪTI UN PARAKSTI**

**Nomnieks** **Iznomātājs**

Pielikums Nr.4

Nolikumam

ID Nr.: RTU-2017/126

**Piesaistīto apakšuzņēmēju saraksts**

|  |  |  |  |  |
| --- | --- | --- | --- | --- |
| Nr.p.k. | Apakšuzņēmēja nosaukums, rekvizīti, kontaktpersona | Sniedzamo pakalpojumu daļa | | |
| Sniedzamo pakalpojumu daļas apraksts | Finanšu piedāvājuma summa EUR (bez PVN) | Pakalpojuma daļas vērtības procentuālā izteiksme pret visu Pakalpojumu vērtību |
| 1 |  |  |  |  |
| 2 |  |  |  |  |
| 3 |  |  |  |  |

Ar šo apakšuzņēmējs, tā *(amatpersonas amats, vārds, uzvārds)*, personā, kurš (-a) darbojas pamatojoties uz *(statūtiem/pilnvaras)*, apliecina, ka piekrīt būt Rīgas Tehniskās universitātes organizētā atklātā konkursa “Elektromobiļa iegāde operatīvajā līzingā” ar ID Nr. RTU-2017/126 (turpmāk – iepirkums), kā *(Pretendenta nosaukums, reģistrācijas numurs un adrese)* (turpmāk – pretendents) apakšuzņēmējs.

Apakšuzņēmēja pārstāvēttiesīgās personas paraksts:

Datums:

Paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*atkārto tik reizes, cik nepieciešams*)

Datums:

Paraksts\*: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*Formu paraksta pretendentu pārstāvēttiesīga persona vai pilnvarota persona (šādā gadījumā obligāti jāpievieno pilnvara).